
Esselamu alejkum we rahmetullah we berekatuhu! Je li ***[post](https://pitajucene.com/search/post/questions/ "Pretraži pitanja o postu")*** valjan ukoliko se prespava sehur?


* 
* 
* 
* 
* 
* 
* 

 
Je li post valjan ukoliko se prespava sehur?

Ve alejkumu selam ve rahmetullahi ve berekatuhu.


***[Post](https://pitajucene.com/search/post/questions/ "Pretraži pitanja o postu")*** bez sehura je ispravan, s tim da je to sunnet Poslanika, sallahu alejhi ve sellem i u njemu je berićet, pa bi ga svaki Musliman trebao praktikovati.


Od Ebu Seida el-Hudrija, radijallahu anhu, prenosi se da je rekao: “***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao je: ‘Sehur je obrok bereketa pa ga ne ostavljajte, makar neko od vas popio samo gutljaj vode, jer Allah i Njegovi meleki donose salavate na one koji sehure.‘” (Prenose ga Ibn Ebu Šejbe, 3/8, i Ahmed, 3/12 i 3/44, na tri načina od Seida el-Hudrija. A oni pojačavaju jedni druge.).


Poslanik sallallahu alejhi ve sellem, rekao je: “*Najbolji sehur vjernika su datule.*” (Ebu Davud, 2/303, Ibn Hibban, br. 223, El-Bejheki, 4/237) U slučaju da osoba nema ništa za jelo, ipak treba voditi računa o ustajanju na sehur, pa makar popila samo gutljaj vode, što možemo, pored ranije spomenutog, zaključiti iz riječi Poslanika, sallallahu alejhi ve sellem: “*Sehurite, pa makar gutljajem vode.*”.


Od Amra ibn El-Asa, radijallahu anhu, prenosi se da je Poslanik, sallallahu alejhi ve sellem, rekao: “*Ono po čemu se naš post razlikuje od posta ehlul-kitabija jeste jelo na sehuru.*” (Muslim, br. 1096) Allah najbolje zna.


***Mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")******


